Mata Mata
3emar aghyur dh 3emar mighis xeddmen ag Jida Thamza, assen udji, ijen was irah 3emar aghyur adh yawes, 3ema mighis irah ad yawi refdho/aryoq, rami d idhwer 3emar mighis, yufa 3emar aghyur ingha qqa3 thighetten, ijja ij icarvedh, innas 3emar mighis magha then ten ghidh? innas netta ira wrigh x thcejjath tettegh thasrighwa, uca tsenna3ent ay, (nethnint tarant rifez, maca icarvedh uhu), innas tsenna3ent ay uxa nghigh thent, innas 3emar mighsi i rexxu mac dh as gha negg, min das gha nini e Jida ? yak adh anegh thecc , rexdhenni mcawaren jaras en, nnan adh awren s sdjireth, s minzi nettath s djireth wa twiri ca, rami aruwhen, thennasen magha th3edhrem ? nnan as qa nufa arvi3 attas uxa nejja thighetten adh ccent, wwind aman tfaraghenth thnifesth, nettath tghiras qa tezzgen aceffay, ruxennith rahen ttsen, innas 3emar mighis i 3emar aghyur s djireth ac d sfaqegh anrah an 3aq.
gui rwast n djireth, irah 3emar mighis issudem'as i 3emar aghyur g qemmum thaneqqit n thamment, innas d netta a 3emar nnegh anud cihaja, innas kka ssenni anuya an 3aq, kkan uyun, innas 3emar mighis i 3emar aghyur, bell3ed thawwrath nni cway cway, kka netta yqer3it id, yavut id x u3ru ynes, qqimen ggun, uca yennas 3emar aghyur i 3emar mighis a 3emar nnegh ssatahay cihaja, qa mmuthegh s rwehran, innas 3emar mighis min teksidh? innas yak dh ccek i dhay innan avud thawwrath nni, innas ssasit ag thezrut nni a, kka netta yessas thawwrath, yavud thazrut, qqimen ggun, innas 3awedh a 3emar nnegh ha mmuthegh, innas miccughen 3awedh a 3emar aghyur? innas yak dh ccek i dhay innan ssas thawwrath, avud thazrut, innas ssasit ssasit, xedhren gha yjen dcar, uxa snekkan ighuyyan : "qaqath ay ighraren, ajenna ywettad ay mazighen", kkan iwdhan n dcar nni awren ssin, kka 3emar mighis irah iksi thin3acin, iksid attas n w arodh, 3emar aghyur iqqim itxezza waha, ruxennith qqimen ci7aja ag ijn thezrut, theghrid xsen Jida, thennasen min c'kum d iwwin dhanita ? innas 3emar mighis qa wedhfend iceffan, uxa nawer, thennasen Jida bbimay(thiccin), innas 3emar mighis qa gham dhinni ijn thiccit themgha udji wi t gha yenghen, thennas ammi hennu mac gha negg rexxu ? innas 3emar mighis as neg drus n r'gaz dh ciaja n ruqidh ukca atemmeth, thennas nettath waxxa, kka gginas't, thekkas thimessi g cewwaf, uca 3emar mighis yeqqar as :"athmun a Jida, athmun a Jida", 3emar aghyur yeqqaras :"aman a Jida, aman a Jida", thrah gha w ethmun, thecmedh, kka 3emar mighis inya x ij u yis, iksi thin3acin nni n ra yeksid zi dcar nni, yuya gha yewdhan nnes, 3emar aghyur yeqqim wehdhes, inya x ij ughyur, yugui adh as yuya, ikka yqessas idharen, uxa yeqqim itmenda, ixxcced ghas ijen y izem, innas min day gha thucedh ac ssiwdhegh mani ma thexsedh? innas 3emar aghyur min thazzudh? nec wa ghari min dac gha wcegh, innas izem nni wcay aghyur nni, innas aqeddin ksith, issiwdh ith gha yewdhan ines, iqqim akisn dhinni, uca tawin izem nni adh isu, qqarennas a 3emmi bugaru, iqqarasen netta wa dhay qqarem ca a 3emmi bugaru, inimay riy, maca 3emar aghyur itettu, iqqaras a 3emmi bugaru, uca yeccith.
Kighed sih dh sih ira ghari chin thesira n thadhoufeth 9asent.
hau_Latn kab_Latn kab_Latn jav_Latn